CELEX: 32021D2102
Language: sl
Date: 2021-06-28 00:00:00
Title: Sklep Sveta (EU) 2021/2102 z dne 28. junija 2021 o podpisu, v imenu Evropske unije, in začasni uporabi Sporazuma o skupnem zračnem prostoru med Evropsko unijo in njenimi državami članicami na eni strani ter Republiko Armenijo na drugi strani

1.12.2021   
               
               
                  SL
               
               
                  Uradni list Evropske unije
               
               
                  L 429/15
               
            
         SKLEP SVETA (EU) 2021/2102
         z dne 28. junija 2021
         o podpisu, v imenu Evropske unije, in začasni uporabi Sporazuma o skupnem zračnem prostoru med Evropsko unijo in njenimi državami članicami na eni strani ter Republiko Armenijo na drugi strani
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) in (7) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Svet je 1. decembra 2016 pooblastil Komisijo, da začne pogajanja z Republiko Armenijo o sporazumu o skupnem zračnem prostoru. Pogajanja so se uspešno zaključila s parafiranjem Sporazuma o skupnem zračnem prostoru med Republiko Armenijo na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum) dne 24. novembra 2017.
                  
               
                     (2)
                  
                  
                     Podpis Sporazuma v imenu Unije in njegova začasna uporaba ne vpliva na delitev pristojnosti med Unijo in njenimi državami članicami. Ta sklep se ne bi smel razlagati tako, kot da z njim Unija izkorišča možnost za izvajanje svoje zunanje pristojnosti glede področij, ki jih zajema Sporazum in so v deljeni pristojnosti, če Unija take pristojnosti še ni izvajala na notranji ravni.
                  
               
                     (3)
                  
                  
                     Sporazum bi bilo treba podpisati in uporabljati začasno do zaključka postopkov, potrebnih za začetek njegove veljavnosti.
                  
               
                     (4)
                  
                  
                     Primerno je določiti postopek z zvezi s stališčem, ki se v imenu Unije zavzame glede sklepov skupnega odbora iz člena 27(7) Sporazuma o vključitvi zakonodaje Unije v Prilogo II k Sporazumu –
                  
               SPREJEL NASLEDNJI SKLEP:
         
            Člen 1
            Podpis, v imenu Unije, Sporazuma o skupnem zračnem prostoru med Evropsko unijo in njenimi državami članicami na eni strani ter Republiko Armenijo na drugi strani se odobri s pridržkom sklenitve navedenega sporazuma (1).
         
         
            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
         
         
            Člen 3
            Sporazum se v skladu s členom 30(4) in (5) Sporazuma uporablja začasno do zaključka postopkov, potrebnih za začetek njegove veljavnosti.
         
         
            Člen 4
            Komisija je pooblaščena, da po dovolj zgodnjem posvetovanju s Svetom ali njegovimi pripravljalnimi telesi, kot lahko odloči Svet, sprejme stališče, ki se v imenu Unije zavzame glede sklepov skupnega odbora iz člena 27(7) Sporazuma v zvezi z revizijo Priloge II k Sporazumu, če to zadeva vključitev zakonodaje Unije v navedeno prilogo, ob upoštevanju vseh potrebnih tehničnih prilagoditev.
         
         
            Člen 5
            Ta sklep začne veljati na dan sprejetja.
         
         
            V Luxembourgu, 28. junija 2021
            
               
                  Za Svet
               
               
                  predsednica
               
               M. do C. ANTUNES
            
         
         
            (1)  Glej stran 17 tega Uradnega lista.